Aquesta frase vista a mobilitzacions i adhesius explica a la perfecció tot el que està 
passant les últimes setmanes al nostre territori, i des de desembre de 2019 en altres 
parts del món. Les retallades en la sanitat pública no només acaben amb les vi- 
des de les persones, sinó que enterren drets adquirits com a treballadores i usu- 
àries, empitjoren encara més la situació de la sanitat pública i ens obliguen a pagar 
les retallades amb els nostres cossos. 


Les retallades a la sanitat arreu dels Paisos Catalans es van iniciar el 2007 i no s'han 
aturat. El 2015, la despensa sanitària per habitant dels Paisos Catalans era a la cua 
dela resta de l'Estat espanyol. El 2018, un informe situava a Catalunya i al País Valen- 
cià a la cua de l'Estat en atenció sanitària. Aquestes retallades s'han vist reforçades amb 
les reduccions en el pressupost en sanitat per part dels diversos governs de l'Estat espa- 
nyol: el 2012, la inversió va disminuir un 62, el copagament es va implantar i el sistema 
sanitari va començar a necessitar una revisió dels seus principis fonamentals donada la 
nova situació. I durant els anys seguents, el pressupost en sanitat ha continuat caient. 


A Catalunya, l'any 2010, la Generalitat va destinar el 3026 dels pressupostos a la sani- 
tat, el sou del personal sanitari es va reduir un 524, a més de la despesa farmacèutica. 
Convergència i Unió, amb Artur Mas al capdavant, va disminuir en més de 1500 mi- 
lions d'euros el pressupost sanitari, fet que va provocar el tancament de quiròfans 
i plantes hospitalàries, l'augment de les llistes d'espera per una operació, la reducció 
dels horaris als centres d'atenció primària, la no cobertura de baixes, l'augment de les 
negligències relacionades amb la manca de recursos... 


Pel que fa al País Valencià, l'any 2012 el govern del PP va aprovar el decret de reta- 
llades salarials i socials que va provocar una rebaixa en el sou del personal del sector 
públic, una disminució de la despesa destinada a la sanitat pública i una reordenació 
del sector, i l'aplicació de 300 mesures que aguditzaven encara més el procés de pri- 
vatització de la sanitat. En els últims anys, la retallada correspon a uns 1300 milions 
d'euros. 


len el cas de les llles, entre 2010 i 2012 els concerts a la sanitat privada es van 
incrementar més d'un 3699, l'any 2015 la despesa en sanitat va ser del 5,326 i l'any 
2017 la despesa en sanitat es trobava a la cua de l'Estat espanyol. Aquesta disminució 
de la despesa sanitària ha perjudicat els serveis assistencials en tots els seus àmbits, 
el sou del personal i les inversions en equipaments i infraestructures i en salut pública. 
Però ha beneficiat als concerts per finançar una provisió privada de serveis i l'aug- 
ment de la despesa generada pels medicaments hospitalaris, l'any 2017 el pressupost 
en concerts representava l'1120 de la despesa sanitària i els medicaments, el 2599. 


Les retallades a la sanitat per part dels governs del PP i CiU arreu dels Paisos Cata- 
lans han suposat el tancament de milers de llits a centres sanitaris i sociosanita- 
ris públics i l'inici d'una promoció directa i indirecta de la Sanitat privada. A Catalunya, 
un 5626 dels llits disponibles corresponen a hospitals privats, en el cas de les llles, 
més d'un 4324 i al País Valencià, més d'un 170. La Federació d'Associacions per a 
la Defensa de la Sanitat Pública va quantificar les retallades aplicades des de 2009 
entre 15000 i 21000 milions d'euros menys anuals. Així, des del 2007, els governs 
autonòmics, a través de les retallades, han treballat en la consolidació d'un model 
dual de sanitat. 


Des del 15 de març, arran de l'estat d'alarma, la sanitat privada queda a disposició de 
la sanitat pública a l'Estat espanyol. Però s'està duent a la pràctica2 Els governs expro- 
piaran a la sanitat privada els recursos necessaris per fer front a la crisi, fent trontollar 
pactes i interessos econòmics2 Fa una setmana es va publicar que l'aportació de la 
sanitat privada al Principat era de 100 llits d'un total de 3300, 84 a les llles, de més de 
1300, i al País Valencià, 136 llits d'un total de 1200. En resum, la sanitat privada posa 
a disposició només el 5,529 del total dels seus llits. Mentrestant s'estan habilitant 
universitats, pavellons poliesportius i hotels com a hospitals de campanya per fer front 
a la manca d'espai. I tota aquesta nova inversió per adequar espais nous d'on ve7 
Doncs del sector públic. I arribats a aquest punt, no ens hauríem de preguntar si tenint 
els recursos disponibles, en aquest cas privats, per què no els aprofitem2 


I per acabar d'arrodonir la cirereta de la sanitat privada, seguint en la línia de mantenir 
els beneficis econòmics, algunes clíniques pretenen aplicar ERTOs a les seves 
treballadores, generant així un estalvi i una preservació del seu capital. ERTOs en 
sectors considerats essencials per la societat, tot i ser privats. 


lles respostes dels diversos governs cap a la sanitat privada apunten cap a una nul-la 
voluntat d'acció per utilitzar més recursos privats. De fet, es limiten a felicitar-los per 
la seva col-laboració. Aquesta crisi deixa en evidència les mancances que té el 
sistema sanitari públic, ens ajuda a entendre quines són les claus estructurals del 
problema i ens porta al punt de no retorn, necessitem desgranar-los i donar-los la volta. 


El febrer de 2020, comencen a fer-se públics els primers casos de Covid-19 al nostre 
territori. Què ens ha comportat això com a usuàries i treballadores del sistema sanitari 7 
Des de fa més d'un mes, els centres hospitalaris i les treballadores ens hem preparat 
per fer front al caos, que ha acabat arribant i que tot apunta que acabarà d'esclatar 
aviat. No hi ha llits suficients, incloent-hi els de l'UCI, i es treballa per adequar altres 
unitats hospitalàries, i no hospitalàries, per poder fer front a la càrrega assistencial. No 
hi ha material de protecció suficient per garantir la seguretat de les treballadores, 
de fet, hem de tenir en compte que l'Estat espanyol és qui més personal sanitari té in- 
fectat per la Covid-19. Per desgràcia, això ja ha tingut consequències (arreu de l'Estat 
espanyol hi ha hagut 6 morts de personal sanitari). 


Ens trobem amb canvis constants en els protocols assistencials, cada cop més 
febles i en què cada cop es necessita menys material de protecció... Casualitat7 La 
precarietat laboral s'ha establert en forma de llargues jornades de feina, fins i tot 
doblant torns, amb una càrrega assistencial molt elevada. I quan arribem a casa, esgo- 
tades físicament i psicològicament, només podem agafar forces per afrontar un altre dia 
de feina. L'extrema situació a què ens hem vist abocades les treballadores de la sanitat 
ens posa al centre, com a principal focus d'infecció del virus per a la resta de la societat. 


Però l'estat actual del sistema sanitari no és fruit únicament de la Covid-19. Les retalla- 
des que ha patit el sistema de salut han aplanat el camí per trobar-nos en la situació en 
què estem, saturades i desbordades. I cada dia, quan arriben les 20 hores, se'ns esca- 
pa un somriure quan sentim els aplaudiments que ens mostren l'agraiment de la gent, 
i esperem que, un cop passat tot, no ens envaeixi un episodi d'amnèsia col-lectiva i 
recordem que sense un canvi de paradigma, no podrem avançar. No podem continuar 
permetent que ens retallin els drets, ni sanitaris, ni laborals, ni educatius, ni sexuals. 


Cada cop que aplaudiu, recordeu que hem de lluitar per mantenir aquest sistema 
de salut, i les seves professionals, que cada dia, i avui més que mai, tenim cura de 
totes les persones afectades. No podem permetre que les llistes d'espera arreu dels 
Paisos Catalans continuin augmentant, ni les desigualtats en l'esperança de vida entre 
classes socials, ni l'empitjorament de la nostra salut. 


No necessitem una gestió centralitzada per part del Govern espanyol ni el desple- 
gament de l'exèrcit arreu del territori. El que necessitem és fer un pas endavant. És 
imprescindible posar la vida al centre i deixar de banda els interessos empresarials i 
econòmics que envolten la sanitat. I posar la vida al centre significa que les necessitats 
de les persones són prioritàries, que passen per damunt dels interessos econòmics 


d'empreses i lobbies. Quina és la quantitat de treballadores d'arreu dels Paisos Cata- 
lans que paguen doblement per la seva salut2 Les retallades en el sistema sanitari 
no poden recaure sobre les nostres vides, perquè no són cap negoci. 


Necessitem un sistema sanitari de provisió, gestió i titularitat 10099 pública, de 
millor qualitat, on el dret d'universalitat sigui fonamental, que superi les desigualtats 
d'accés, que sigui independent de la provisió sanitària privada. Necessitem un sistema 
de salut que aposti per la millora de l'estat de salut de les classes populars, que pro- 
mogui la prevenció i promoció de la salut, que tingui en compte la complexitat de la co- 
munitat i es basi en els determinants socials de la salut per fer front a les desigualtats. 
I sobretot ens cal que les cures siguin cobertes amb recursos públics i que no siguem 
les dones de classe treballadora qui les sostinguem. 


Cal transformar la sanitat pública en clau feminista i superar el model heteropatri- 
arcal. Apostem per un model que no medicalitzi a les dones, que treballi en la recerca 
sobre la salut integrant la perspectiva de gènere i sobre els problemes de salut que 
afecten exclusivament a les dones, que faci una aposta real per la detecció i prevenció 
de la violència masclista. Necessitem un model de garantia per la millora de la salut 
afectiva, sexual i reproductiva. 


Cal acabar amb l'acumulació del capital i el drenatge públic cap a la sanitat privada. 
La salut no és un joc on es guanyen diners, cal posar a disposició de la sanitat pública 
tots els recursos que es troben en mans de la sanitat privada. Necessitem sobirania. 
Sobirania sanitària per poder fer front els problemes de salut i millorar la qualitat del 
nostre sistema sanitari. La centralització que està fent l'Estat espanyol ens aboca a 
una agudització encara més gran d'aquesta crisi sanitària. 


l el preu que Europa ens farà pagar serà alt, molt alt. Aquesta crisi sanitària anirà 
acompanyada d'una crisi econòmica que afectarà, encara més, els nostres drets. 
Serà llavors quan haurem de seguir aplaudint les lluites de les treballadores, sanitàries 
o de qualsevol altre sector. Haurem de continuar construint xarxes de suport als barris. 
Haurem de confiar més que mai en les nostres veines. Tenim l'oportunitat de fer que 
les nostres vides estiguin al centre. I ara sí, amb un fort aplaudiment. 

